આપણાં મોટેરાં વર્ષોથી કહેતાં આવ્યાં છે કે ઘર હોય તો વાસણ ખખડેય ખરાં. પત્ની એવું કહેતી ફરતી હોય કે મારે તો કુકિંગનું ને બ્યુટી-પાર્લરનું કરવું’તું, પણ આ ઘરની જંજાળમાં બધું છૂટી ગયું. બહુધા પતિદેવો બહાર નજરોનાં લંગસિયાં ફેંકતા ફરતા હોય. જ્યારે દર બીજા છોકરાને એવું લાગતું હોય છે કે મમ્મી-પપ્પા મારા કરતાં મારા ભાઈ કે બહેનને વધુ લાડ લડાવે છે. આ મોસ્ટ્લી કહાની ઘર ઘર કી છે, પરંતુ તમે એના પર કૅમેરા માંડીને એક ફિલ્મ ઉતારી નાખો તો પછી તમારે કોઈ નવાં ઇમોશન્સ એક્સપ્લોર કરવાં પડે. રાઇટર-ડિરેક્ટર શકુન બત્રાએ પોતાની લેટેસ્ટ પેશકશ ‘કપૂર ઍન્ડ સન્સ’માં આવાં જ ઇમોશન્સની ભેળપૂરી બનાવી છે, પણ વાત તો અલ્ટિમેટલી એ જ છે : લાઇફ છે, ચાઇલા કરે.